**(Návrh)**

 **VYHLÁŠKA**

**Ministerstva pôdohospodárstva a rozvoja vidieka Slovenskej republiky**

z .................2018,

**ktorou sa mení a dopĺňa vyhláška Ministerstva pôdohospodárstva Slovenskej republiky č. 451/2006 Z. z. o odbornom lesnom hospodárovi**

Ministerstvo pôdohospodárstva a rozvoja vidieka Slovenskej republiky (ďalej len „ministerstvo“) podľa [§ 66 písm. g) zákona č. 326/2005 Z. z.](http://www.epi.sk/zz/2005-326#f3215689) o lesoch v znení neskorších predpisov ustanovuje:

Čl. I

Vyhláška Ministerstva pôdohospodárstva Slovenskej republiky č. 451/2006 Z. z. o odbornom lesnom hospodárovi sa mení a dopĺňa takto:

1. V § 1 sa dopĺňa nový ods. 4, ktorý znie:

 „(4) Žiadosť o opakované vykonanie skúšky do piatich rokov od predloženia prvej žiadosti žiadateľa o skúšku, ktorému bolo ministerstvom oznámené splnenie predpokladov podľa odseku 3 a skúšky sa nezúčastnil z dôvodu na strane žiadateľa, alebo skúške nevyhovel, obsahuje len doklad podľa § 1 ods. 2 písm. c).“.

1. V § 2 ods. 2 písm. c) sa slová „ lesných hospodárskych plánov“ nahrádzajú slovami „programov starostlivosti o lesy“.
2. § 3 ods. 2) znie:

„(2) Za predsedu komisie a člena komisie možno vymenovať osobu s vysokoškolským vzdelaním lesníckeho zamerania druhého stupňa, ktorá je držiteľom osvedčenia o odbornej spôsobilosti odborného lesného hospodára (ďalej len „osvedčenie“) alebo osvedčenia o odbornej spôsobilosti na vyhotovovanie programu starostlivosti o lesy, alebo držiteľa dokladu o získaní osobitného kvalifikačného predpokladu na výkon štátnej správy lesného hospodárstva. Predseda komisie je zamestnanec ministerstva“.

1. V § 3 sa dopĺňa nový odsek 3, ktorý znie:

„(3) Návrh členov komisie ministerstvo prerokuje so Slovenskou lesníckou komorou pred menovaním komisie ministrom“.

1. V § 4 ods. 3 sa slová „krajskému lesnému úradu“ nahrádzajú slovami „okresnému úradu v sídle kraja“.
2. V § 5 ods.1 sa slová „krajskému lesnému úradu“ nahrádzajú slovami „okresnému úradu v sídle kraja.“
3. V § 5 ods. 2 sa za slová „osobitného kvalifikačného predpokladu“ dopĺňajú slová „ na výkon štátnej správy lesného hospodárstva“. Na konci vety sa vypúšťajú slová „, ak ide o štátneho zamestnanca“.
4. Za § 5 sa vkladá § 5a, ktorý znie:

„**§ 5a**

(1) Žiadosť o odpustenie vykonania skúšky a praxe v lesníckych činnostiach sa podáva podľa vzoru uvedeného v prílohe č. 4.

(2) Prílohou k žiadosti podľa odseku 1 je

a) doklad o vzdelaní,

b) doklad o štátnych skúškach z oblastí podľa § 2 ods. 2,

c) doklad o odbornej praxi v rámci štúdia potvrdený vysokou školou, na ktorej žiadateľ štátne skúšky a odbornú prax absolvoval.

(3) Posúdenie rozsahu štátnej skúšky podľa odseku 2 písm. b) s rozsahom skúšky podľa § 2 ods. 2 vykoná ministerstvo v spolupráci s vysokou školou, na ktorej žiadateľ štátnu skúšku absolvoval.

(4) Vykonanie skúšky možno odpustiť, ak žiadateľ absolvoval štátne skúšky podľa odseku 3 s hodnotením v klasifikačnom stupni A – výborne.2a)

(5) Absolvovanie praxe v lesníckych činnostiach možno odpustiť žiadateľovi, ktorý absolvoval odbornú prax na vysokoškolskom lesníckom podniku2b) v rámci vysokoškolského štúdia 2. stupňa v rozsahu najmenej 200 hodín, pričom odborná prax v každej oblasti podľa § 2 ods. 2 písm. a) až c) a e) je v rozsahu minimálne 40 hodín.

Poznámky pod čiarou k odkazom 2a a 2b znejú:

„2a) § 6 ods. 3 písm. a) vyhlášky č. 614/2002 Z. z. o kreditovom systéme štúdia.

2b) § 38 zákona č. 131/2002 Z. z. o vysokých školách a o zmene a doplnení niektorých zákonov.“.

1. V § 6 sa slovo „Odňatie“ nahrádza slovami „ Zánik platnosti“.
2. V § 7 písm. a) sa vypúšťajú slová „ číslo občianskeho preukazu“
3. V § 7 písm. b) sa vypúšťa slovo „ miesto a “ a na konci sa dopĺňajú slová „ orgán štátnej správy lesného hospodárstva, ktorý osvedčenie vydal“.
4. V § 7 písm. c) sa na konci za čiarkou dopĺňajú slová „ orgán štátnej správy lesného hospodárstva, ktorý rozhodnutie vydal“.
5. § 7 písm. d) znie:

„Dátum zániku platnosti osvedčenia, číslo rozhodnutia o zániku platnosti osvedčenia, orgán štátnej správy lesného hospodárstva, ktorý rozhodnutie vydal“.

1. V § 7 písm. e) sa slovo „údaj“ nahrádza slovom „dátum“.
2. V § 7 sa dopĺňa písm. f), ktoré znie:

 „f) dátum účasti hospodára na školení

1. V prílohe č. 1 sa za slová „ Meno, priezvisko, titul: dopĺňa nový riadok „Rodné priezvisko:..........“.
2. V prílohe č. 1., č.2 a č.3 sa vypúšťa riadok „Číslo OP:....“.

**Čl. II**

Táto vyhláška nadobúda účinnosť...............2018

**Dôvodová správa**

1. **Všeobecná časť**

 V nadväznosti na predložený návrh zákona, ktorým sa mení a dopĺňa zákon č. 326/2005 Z. z. o lesoch v znení neskorších predpisov a ktorým sa menia a dopĺňajú niektoré zákony (ďalej len „návrh zákona“) upravuje a dopĺňa sa znenie vyhlášky Ministerstva pôdohospodárstva Slovenskej republiky č. 451/2006 Z. z. o odbornom lesnom hospodárovi (ďalej len návrh vyhlášky“).

 Cieľom predloženého návrhu vyhlášky je jej zosúladenie s legislatívno–technickými ustanoveniami predloženého návrhu zákona a doplnenie nových ustanovení, ktoré reagujú na poznatky z aplikačnej praxe.

 Dopĺňa sa postup pri opakovanom podávaní žiadosti o skúšku, spresňuje sa, kto môže byť predsedom skúšobnej komisie a dopĺňa sa možnosť zapojenia Slovenskej lesnícke komory, neštátnej, nepolitickej a samosprávnej inštitúcie v rámci návrhu nominácie členov komisie.

1. **Osobitná časť**

**K čl. I**

**K bodu 1:**

V súčasnosti nebol riešený postup pri opakovanom podávaní žiadosti o skúšku v prípade ak bolo žiadateľovi oznámené splnenie predpokladov a skúšky sa nezúčastnil alebo na skúške nevyhovel. Z uvedeného dôvodu sa odsekom 4 tento postup stanovuje vrátane určenia lehoty pre opakované predloženie žiadosti a jej príloh v zmysle tohto ustanovenia.

**K bodu 2:**

Legislatívno- technická úprava znenia textu.

**K bodu 3:**

Dopĺňa sa podmienka, že predseda komisie je zamestnanec ústredného orgánu štátnej správy lesného hospodárstva, ministerstva, ktoré má v zmysle § 58 zákona kompetenciu zabezpečovať túto skúšku.

**K bodu 4:**

Doplnením ustanovenia sa vytvára predpoklad pre zapojenie lesníckej stavovskej organizácie v rámci návrhu nominácie členov komisie na skúšku.

**K bodu 5, 6:**

Legislatívno- technická úprava znenia textu.

**K bodu 7:**

Ide o precizovaniu textu a zosúladenie podľa § 57.

**K bodu 8:**

Legislatívno- technická úprava znenia textu.

**K bodu 9:**

Ide o zosúľadenie obsahu registra s údajmi, ktoré požadujú orgány štátnej správy lesného hospodárstva od hospodárov v zmysle príslušných ustanovení zákona.

**K bodu 10,11:**

Úpravou sa dopĺňa príslušnosť správneho orgánu štátnej správy lesného hospodárstva k hospodárovi.

**K bodu 12:**

Legislatívno- technická úprava znenia textu.

**K bodu 13:**

Ide o spresnenie termínu.

**K bodu 14:**

Navrhovaným doplním bude dátum školenia hospodára obsahom registra hospodárov v Informačnom systéme lesného hospodárstva §45.

**K bodu 15:**

Úpravou sa precizuje text vo vzťahu k prílohe č.1.

**K bodu 16:**

Úpravou sa precizuje text vo vzťahu k prílohe č. 1, č. 2 a č. 3.

**K bodu 17**

Upravujú sa podrobnosti v nadväznosti na zákon.

**K čl. II**

Účinnosť